Συντεταγμένες: 48°54′N 2°29′E﻿ / ﻿48.900°N 2.483°E﻿ / 48.900; 2.483

Η **Σεν-Σαιν-Ντενί** (γαλλικά: *Seine-Saint-Denis*) είναι γαλλικός νομός στα βορειοανατολικά της μητροπολιτικής περιοχής του Παρισιού στην περιοχή της Ιλ-ντε-Φρανς.

Πρωτεύουσα του νομού είναι το Μπομπινί και υπονομαρχίες οι κοινότητες Λε Ραινσί και Σαιν-Ντενί.

Το Εθνικό Ινστιτούτο Στατιστικής και Οικονομικών Μελετών (INSEE) και το Ταχυδρομείο του αποδίδουν τον κωδικό 93.

Θέση του νομού Σεν-Σαιν-Ντενί στην περιοχή Ιλ-ντε-Φρανς
Οι κάτοικοι του νομού ονομάζονται Σεκανο-Ντιονιζιέν.

Γεωγραφικά στοιχεία
-------------------

Οι 3 νομοί γύρω από το Παρίσι
Ο νομός Σεν-Σαιν-Ντενί βρίσκεται βορειοανατολικά του Παρισιού και είναι τμήμα της διοικητικής περιοχής Ιλ-ντε-Φρανς. Η έκτασή του είναι 236 τετραγωνικά χιλιόμετρα, καθιστώντας τον έναν από τα μικρότερους γαλλικούς νομούς. Ο πληθυσμός του νομού ανέρχεται σε 1.623.111 κατοίκους (2017). Διοικητικά αποτελείται από 3 διαμερίσματα και περιλαμβάνει 40 κοινότητες.

Συνορεύει στα νοτιοδυτικά με το Παρίσι, στα δυτικά με τα Ω-ντε-Σεν, βόρεια με το νομό Βαλ-ντ'Ουάζ, ανατολικά με το νομό Σεν-ε-Μαρν και στα νότια με το νομό Βαλ-ντε-Μαρν.

Με τους νομούς Ω-ντε-Σεν και Βαλ-ντε-Μαρν δημιουργούν μία ζώνη περιμετρικά του Παρισιού, που είναι γνωστή ως *petite couronne.* Από την 1η Ιανουαρίου 2016 ο νομός Σεν-Σαιν-Ντενί περιλαμβάνεται στη Μητρόπολη του Μεγάλου Παρισιού (Métropole du Grand Paris).

Ο νομός έχει ως βορειοδυτικό όριο τον Σηκουάνα και διαρρέεται επίσης από τον ποταμό Μάρνη στο νοτιοανατολικό άκρο του. Δύο κανάλια κατασκευασμένα στις αρχές του 19ου αιώνα, το κανάλι Ουρκ και το κανάλι Σαιν-Ντενί καθώς και το κανάλι Σελ (1865) διευκολύνουν την ναυσιπλοΐα και αρδεύουν το νομό.

Ιστορία
-------

Ο νομός Σεν-Σαιν-Ντενί δημιουργήθηκε την 1η Ιανουαρίου 1968, σύμφωνα με το νόμο της 10ης Ιουλίου 1964. Δημιουργήθηκε από κοινότητες που ανήκαν στους πρώην νομούς Σεν (24 κοινότητες) και Σεν-ε-Ουάζ (16 κοινότητες ).

Πολιτικά, ο νομός Σεν-Σαιν-Ντενί έχει ιστορία ως προπύργιο της Αριστεράς, στην *κόκκινη ζώνη* του Παρισιού. Το Κομμουνιστικό Κόμμα της Γαλλίας έχει διατηρήσει μια ιδιαίτερα ισχυρή παρουσία στο νομό και εξακολουθεί να ελέγχει τα δημοτικά συμβούλια σε πόλεις όπως οι Σαιν-Ντενί, Μοντρέιγ και Λα Κουρνέβ. Μέχρι το 2008, οι νομοί Σεν-Σαιν-Ντενί και Βαλ-ντε-Μαρν ήταν οι μόνοι νομοί στους οποίους το Κομμουνιστικό Κόμμα είχε πλειοψηφία στα γενικά συμβούλια, αλλά οι δημοτικές εκλογές του 2008 ανέδειξαν τους Σοσιαλιστές στο γενικό συμβούλιο του νομού Σεν-Σαιν-Ντενί.

Ο θάνατος δύο εφήβων στο Κλισί-σου-Μπουά πυροδότησε τις βίαιες ταραχές του φθινοπώρου του 2005 που κράτησαν τρεις εβδομάδες, με λεηλασίες και εμπρησμούς και εξαπλώθηκαν σε άλλα προάστια σε όλη τη χώρα. Τον Οκτώβριο και τον Νοέμβριο, κάηκαν 9.000 αυτοκίνητα και συνελήφθησαν 3.000 εξεγερμένοι.

Το 2018, ο νομός είχε το υψηλότερο ποσοστό εγκληματικότητας στη μητροπολιτική Γαλλία. Το 2017, η περιοχή ήταν το πεδίο του 18% των εγκλημάτων που σχετίζονται με ναρκωτικά στη μητροπολιτική Γαλλία.

Δημογραφικά στοιχεία
--------------------

Ο νομός Σεν-Σαιν-Ντενί αποτελεί σημαντικό τμήμα της μητροπολιτικής περιοχής του Παρισιού και η πυκνότητα του πληθυσμού είναι πολύ υψηλή, 6.878 κάτοικοι ανά τετραγωνικό χιλιόμετρο. Ο πληθυσμός είναι επίσης κατά μέσο όρο πολύ νέος. 

Ο νομός Σεν-Σαιν-Ντενί είναι ο γαλλικός νομός με το μεγαλύτερο ποσοστό μεταναστών: το 21,7% στην απογραφή του 1999. Το ποσοστό αυτό δεν περιλαμβάνει τα παιδιά των μεταναστών που γεννήθηκαν στο γαλλικό έδαφος, καθώς και ανθρώπους που ήρθαν από πρώην γαλλικές αποικίες ή από την υπερπόντια Γαλλία. 

Το 2005, το 56,7% των νέων κάτω των 18 ετών ήταν ξένης προέλευσης, συμπεριλαμβανομένων 38% αφρικανικής καταγωγής (22% από το Μαγκρέμπ και 16% από την υποσαχάρια Αφρική).

Το 2018, το ποσοστό της φτώχειας ήταν διπλάσιο του εθνικού μέσου όρου στο 28%, το ποσοστό ανεργίας ήταν 3% υψηλότερο από τον εθνικό μέσο όρο και 4% υψηλότερο από τον μέσο όρο της Ιλ-ντε-Φρανς που είναι 12,7%. Το 2018, υπολογίστηκε ότι το 8-20% του πληθυσμού στο νομό ήταν παράνομοι μετανάστες.

Διοικητική διαίρεση
-------------------

Τα διοικητικά διαμερίσματα του νομού Σεν-Σαιν-Ντενί
Ο νομός Σεν-Σαιν-Ντενί χωρίζεται σε 3 διοικητικά διαμερίσματα, 21 καντόνια και 40 κοινότητες:

| Διαμέρισμα | Καντόνια | Κοινότητες | Πληθυσμός
Απογραφή 2016 | Έκταση
χμ² | Πυκνότητα
Κάτ./χμ² | Κωδ.
INSEE |
| --- | --- | --- | --- | --- | --- | --- |
| Μπομπινί | 6 | 9 | 415.958 | 39,18 | 10.617 | 931 |
| Λε Ραινσί | 12 | 22 | 755.392 | 149,62 | 5.049 | 932 |
| Σαιν-Ντενί (Σαιν-Σαιν-Ντενί) | 6 | 9 | 435.310 | 47,40 | 9.184 | 933 |
| Σύνολο νομού | 21 | 40 | 1.606.660 | 236,20 | 6.802 | 93 |

Πόλεις
------

Οι κυριότερες πόλεις του νομού:

| Πόλη | Πληθυσμός (2016) | Διαμέρισμα |
| --- | --- | --- |
| Σαιν-Ντενί | 111.354 | Σαιν-Ντενί |
| Μοντρέιγ | 108.402 | Μπομπινί |
| Ωμπερβιλιέ | 86.061 | Σαιν-Ντενί |
| Ωλναί-σου-Μπουά | 84.662 | Λε Ραινσί |
| Ντρανσί | 70.269 | Μπομπινί |
| Νουαζί-λε-Γκραν | 66.659 | Λε Ραινσί |
| Λε Μπλαν-Μενίλ | 55.987 |
| Μπομπινί | 53.640 | Μπομπινί |
| Παντέν | 55.342 | Μπομπινί |
| Επιναί-συρ-Σεν | 55.593 | Σαιν-Ντενί |
| Μποντί | 53.193 | Μπομπινί |
| Λε Ραινσί | 14.648 | Λε Ραινσί |

Οικονομία
---------

Παρά το υψηλό ποσοστό ανεργίας, που οφείλεται εν μέρει στο εκπαιδευτικό επίπεδο του πληθυσμού που είναι χαμηλότερο από ό,τι στους γειτονικούς νομούς και τη βιομηχανική κρίση της δεκαετίας του 1970, ο νομός Σεν-Σαιν-Ντενί παραμένει ένας δυναμικός νομός.

Διαθέτει δύο μεγάλους οικονομικούς πόλους:

* την περιοχή του αεροδρομίου Ρουασί-Σαρλ ντε Γκωλ
* την βιομηχανική περιοχή του Σαιν-Ντενί

Το εργοστάσιο Peugeot-Citroën στο Ωλναί-σου-Μπουά είναι το πιο σημαντικό εργοστάσιο στην περιοχή. Επίσης, διακρίνονται και άλλοι τομείς, όπως το εμπόριο κλωστοϋφαντουργικών προϊόντων και η κινηματογραφική βιομηχανία.

Αξιοθέατα
---------

* Μνημείο του Λουδοβίκος ΙΔ' και της Μαρίας Αντουανέτας στη Βασιλική Σαιν-ΝτενίΜνημείο του Λουδοβίκος ΙΔ' και της Μαρίας Αντουανέτας στη Βασιλική Σαιν-Ντενί
* Μουσείο αεροναυπηγικής στο Λε ΜπουρζέΜουσείο αεροναυπηγικής στο Λε Μπουρζέ
* Το στάδιο της ΓαλλίαςΤο στάδιο της Γαλλίας
* Το κανάλι του ΟυρκΤο κανάλι του Ουρκ
* Η Βασιλική του Σαιν–ΝτενίΗ Βασιλική του Σαιν–Ντενί

Παραπομπές
----------

1. ↑  (Γαλλικά) «Décret du 10 avril 2019 portant nomination du préfet de la Seine-Saint-Denis (hors classe) - M. LECLERC (Georges-François)». *Journal Officiel de la République française*. 11 Απριλίου 2019. Ανακτήθηκε στις 15 Απριλίου 2019.
2. ↑  «Populations légales 2020» Εθνικό Ινστιτούτο Στατιστικής και Οικονομικών Μελετών. 29  Δεκεμβρίου 2022.
3. ↑ . «habitants.fr/seine-saint-denis-93».
4. ↑  Η Κόκκινη ζώνη (Ceinture Rouge) αναφέρεται στις κοινότητες της Ιλ-ντε-Φρανς όπου κυριάρχησε το Γαλλικό Κομμουνιστικό Κόμμα από τη δεκαετία του 1920 μέχρι τη δεκαετία του 1980.
5. 1 2 . «assemblee-nationale.fr/15/rap-info».
6. ↑ . «lefigaro.fr/actualite-france».

Εξωτερικοί σύνδεσμοι
--------------------

* Η επίσημη ιστοσελίδα του νομού Αρχειοθετήθηκε 2015-07-08 στο Wayback Machine. (γαλλικά)
* Η ιστοσελίδα του Γραφείου Τουρισμού (αγγλικά, γαλλικά)

|  |  |  |  |
| --- | --- | --- | --- |
| 

| π • σ • ε
Νομοί της Γαλλίας |
| --- |
|  |
| 
* 01 Αιν
* 02 Αιν
* 03 Αλλιέ
* 04 Αλπ-ντε-Ωτ-Προβάνς
* 05 Ωτ-Αλπ
* 06 Αλπ-Μαριτίμ
* 07 Αρντές
* 08 Αρδέννες
* 09 Αριέζ
* 10 Ωμπ
* 11 Ωντ
* 12 Αβερόν
* 13 Μπους-ντυ-Ρον
* 14 Καλβαντός
* 15 Καντάλ
* 16 Σαράντ
* 17 Σαράντ-Μαριτίμ
* 18 Σερ
* 19 Κορέζ
* 2A Νότια Κορσική
* 2B Άνω Κορσική
* 21 Κοτ-ντ'Ορ
* 22 Κοτ-ντ'Αρμόρ
* 23 Κρεζ
* 24 Δορδόνη
* 25 Ντου
* 26 Ντρομ
* 27 Ερ
* 28 Ερ-ε-Λουάρ
* 29 Φινιστέρ
* 30 Γκαρ
* 31 Ωτ-Γκαρόν
* 32 Ζερς
* 33 Ζιρόντ
* 34 Ερώ
* 35 Ιλ-ε-Βιλαίν
* 36 Αντρ
* 37 Αντρ-ε-Λουάρ
* 38 Ιζέρ
* 39 Ζυρά
* 40 Λαντ
* 41 Λουάρ-ε-Σερ
* 42 Λουάρ
* 43 Ωτ-Λουάρ
* 44 Λουάρ-Ατλαντίκ
* 45 Λουαρέ
* 46 Λοτ
* 47 Λοτ-ε-Γκαρόν
* 48 Λοζέρ
* 49 Μαιν-ε-Λουάρ
* 50 Μανς
* 51 Μαρν
* 52 Ωτ-Μαρν
* 53 Μαγιέν
* 54 Μερτ-ε-Μοζέλ
* 55 Μεζ
* 56 Μορμπιάν
* 57 Μοζέλ
* 58 Νιέβρ
* 59 Νορ
* 60 Ουάζ
* 61 Ορν
* 62 Πα-ντε-Καλαί
* 63 Πουί-ντε-Ντομ
* 64 Ατλαντικά Πυρηναία
* 65 Άνω Πυρηναία
* 66 Ανατολικά Πυρηναία
* 67 Κάτω Ρήνος
* 68 Άνω Ρήνος
* 69 Ρον
* 70 Ωτ-Σον
* 71 Σον-ε-Λουάρ
* 72 Σαρτ
* 73 Σαβοΐα
* 74 Άνω Σαβοΐα
* 75 Παρίσι
* 76 Σεν-Μαριτίμ
* 77 Σεν-ε-Μαρν
* 78 Ιβλίν
* 79 Ντε-Σεβρ
* 80 Σομ
* 81 Ταρν
* 82 Ταρν-ε-Γκαρόν
* 83 Βαρ
* 84 Βωκλύζ
* 85 Βαντέ
* 86 Βιέν
* 87 Ωτ-Βιέν
* 88 Βοζ
* 89 Ιόν
* 90 Έδαφος του Μπελφόρ
* 91 Εσόν
* 92 Ω-ντε-Σεν
* 93 Σεν-Σαιν-Ντενί
* 94 Βαλ-ντε-Μαρν
* 95 Βαλ-ντ'Ουάζ

Υπερπόντιοι νομοί
971 Γουαδελούπη
972 Μαρτινίκα
973 Γαλλική Γουιάνα
974 Ρεϋνιόν
976 Μαγιότ |

 |

|  |  |
| --- | --- |
| 

|  |
| --- |
| * Πύλη:Γαλλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 132530937
* LCCN: n81039882
* ISNI: 0000 0001 2184 8957
* GND: 4398072-7
* SUDOC: 029839424
* BNF: cb11937005w (data)
* NKC: ge1060951

 |

 |